Zatiaľ, čo počas posledných dní nás sužovalo veľmi chladné počasie, a to dôsledkom prísunu studeného vzduchu od severu, predsa k nám napokon zavíta teplejší charakter počasia.
Počasie sa začne pomaly, ale iste meniť už začiatkom týždňa a teploty vystúpia taktiež postupne smerom nahor. V druhej polovici nás totižto podľa meteorológov čakajú opäť trópy.
Ako informuje portál imeteo.sk, zmena nastane už začiatkom nastávajúceho týždňa, keď prílev chladnejšieho vzduchu nad naše územie bude slabnúť a prúdenie sa postupne začne meniť ja teplejšie – južné.
"V druhej polovici budúceho týždňa sa začne nad naše územie dostávať teplý vzduch od juhozápadu po okraji tlakovej níže. Denné teploty tak budú každým dňom rásť a už nasledujúci víkend by mal priniesť tropické počasie," informuje imeteo.sk.
Zdroj/Foto: imeteo.sk | Ilustračné foto: pixabay.com